న్యూఢిల్లీ, మార్చి 15: కేంద్ర ప్రభుత్వ ఉద్యోగులకు శుభవార్త. ఉద్యోగులకు ప్రస్తుతం చెల్లిస్తున్న డీఏ, డీఆర్ 2 శాతం నుంచి 4 శాతానికి పెరిగింది. ఈ పెరిగిన మొత్తం ఈ ఏడాది జనవరి నుంచే అమలులోకి రానున్నది. ప్రధాని నరేంద్రమోదీ అధ్యక్షతన బుధవారం జరిగిన కేంద్ర కేబినెట్ సమావేశం ఈ మేరకు ఆమోదించింది. ప్రభుత్వ నిర్ణయంతో దేశవ్యాప్తంగా 48.85 లక్షల మంది కేంద్ర ప్రభుత్వ ఉద్యోగులకు, 55.51 లక్షల మంది పెన్షనర్లకు ప్రయోజనం చేకూరనుంది. ప్రభుత్వం ఖజానాపై ఏడాదికి డీఏ రూపంలో రూ.5,857.28 కోట్లు, డీఆర్ రూపంలో రూ.5,857 కోట్లు భారం పడనుంది. ఏడవ పే కమిషన్ సిఫారసుల మేరకు ఈ నిర్ణయం తీసుకున్నామని కేంద్రం ఒక ప్రకటనలో తెలిపింది. కాగా, జాతీయ ఆరోగ్య విధానానికి కూడా కేబినెట్ ఆమోదించింది. దీని ప్రకారం దేశంలోని అందరికీ కనీస వైద్య సేవలు లభించనున్నాయి. పీపీపీ పద్ధతిలో ఏర్పాటైన 15 ట్రిపుల్ ఐటీలకు డిగ్రీలు ప్రదానం చేసే అధికారాన్ని కల్పిస్తూ ఉద్దేశించిన ఐఐఐటీ-పీపీపీ-2017 బిల్లును కేంద్ర కేబినెట్ ఆమోదించింది. దీని ప్రకారం ఈ సంస్థలకు చట్టబద్దహోదా లభించనుంది. అలాగే జాతీయ ప్రాధాన్యమున్న సంస్థలుగా వీటిని గుర్తిస్తారు. దేశవ్యాప్తంగా 50 కేంద్రీయ విద్యాలయాల ఏర్పాటుకు కేబినెట్ ఆమోదించింది.
newdhilly, marchi 15: kendra prabhutva udyogulaku subhavaarta. udyogulaku prastutam chellistunna dae, dr 2 saatam nunchi 4 saataaniki perigindi. ee perigina mottam ee edaadi janavari nunche amaluloki raanunnadi. pradhaani narendramodi adhyakshatana budhavaaram jarigina kendra kabinet samavesam ee meraku aamodinchindi. prabhutva nirnayamtho desavyaaptamgaa 48.85 lakshala mandi kendra prabhutva udyogulaku, 55.51 lakshala mandi pensionarlaku prayojanam chekuranundi. prabhutvam khajanapai edaadiki dae roopamlo roo.5,857.28 kotlu, dr roopamlo roo.5,857 kotlu bharam padanundi. edava pee kamishan sifaarasula meraku ee nirnayam teesukunnamani kendram oka prakatanalo telipindi. kaga, jaateeya aarogya vidhaanaaniki kuudaa kabinet aamodinchindi. deeni prakaaram desamloni andarikee kaneesa vaidya sevalu labhinchanunnaayi. ppp paddhatilo erpaataina 15 triple aiteelaku degreelu pradaanam chese adhikaaraanni kalpistuu uddesinchina iiit-ppp-2017 billunu kendra kabinet aamodinchindi. deeni prakaaram ee samsthalaku chattabaddahoda labhinchanundi. alaage jaateeya praadhaanyamunna samsthalugaa veetini gurtistaaru. desavyaaptamgaa 50 kendriiya vidyaalayaala erpaatuku kabinet aamodinchindi.